U toku proširenje Panamskog kanala
Nekadašnji "najveći građevinski poduhvat u svetu" sada se proširuje kako bi njime mogli da plove današnji veći brodovi.
Radovi na proširenju Panamskog kanala takođe predstavljaju ogroman građevinski poduhvat, vredan pet i po milijardi dolara. Izvršni tehnički potpredsednik uprave Panamskog kanala, Horhe Luis Kuihano, kaže da je kanal zagušen i da je proširenje neophodno. Ovde, kraj prevodnice Gatun na atlantskoj strani kanala, ogromni brodovi prolaze na nekoliko centimetara od betonskih zidova. Maksimalna dozvoljena širina je 32 metra, a gaz samo 12 metara. Novim prevodnicama, koje se grade paralelno sa starim, prolaziće brodovi širine do 49 metara sa gazom dubljim od 15 metara. Oskar Soto je glavni inženjer za atlantski deo kanala. " kaže Soto dok pokazuje mapu. Kapetan Ubaldo Pimentel već decenijama komanduje putničkim brodom na veštačkom jezeru Gatun, stvorenom da bi obezbeđivalo vodu za kanal. On kaže da građevinci dinamitom i brodskim bagerima produbljuju dno jezera za prolaz većih brodova. Decenijama, brodovi u svetu građeni su tako da mogu da prođu kroz Panamski kanal. Veći od njih moraju da obilaze oko Južne Amerike. Kada bude dovršena 2014. godine, nova prevodnica duga 80 kilometara moći će da primi te veće brodove, ali ne i one najveće. , kaže Horhe Luis Kuihano. Ali čak i takav, novi kanal će udvostručiti propusnost Panamskog kanala u smislu količine robe. , kaže Kuihano. To je važno jer se prolaz kanalom naplaćuje po težini robe. Uprava kanala očekuje da će polovina troškova proširenja biti isplaćena dažbinama za prolaz kroz sadašnju prevodnicu, a ostatak dažbinama za prolaz kroz novu. Projekat izvodi nekoliko međunarodnih firmi dok su 90 odsto radnika Panamci. Pošto se radi 24 sata dnevno, 7 dana nedeljno, projekat prebacuje plan pa se otvaranje predviđa za 2014. godinu, na stogodišnjicu otvaranja Kanala. Proslava će, kažu, biti grandiozna.